**KISKŐRÖS VÁROS jegyzője**

**ELŐTERJESZTÉS**

(a Képviselő-testület 2018. november 21-i ülésére)

**TÁRGY: Beszámoló a polgármesteri hivatal tevékenységéről**

A Magyarország helyi önkormányzatairól szóló 2011. évi CLXXXIX. tv. (továbbiakban: Mötv.) 84. §-a kimondja, hogy a Képviselő-testület az önkormányzat működésével, valamint a polgármester, jegyző feladat- és hatáskörébe tartozó ügyek döntésre való előkészítésével és végrehajtásával kapcsolatos feladatok ellátására hozza létre a polgármesteri hivatalt.

Az Mötv. 81. § (3) bekezdés f) pontja teszi kötelező feladatként a jegyző számára a hivatal munkájáról szóló beszámoló Képviselő-testület elé terjesztését.

*„Mötv. 81.**§**(3) A jegyző*

*f) évente beszámol a képviselő-testületnek a hivatal tevékenységéről;”*

Fentiek figyelembevételével igyekeztünk összegyűjteni mindazokat a feladatokat, tevékenységeket, melyeket a Polgármesteri Hivatal az önkormányzat működésével, a polgármesteri, valamint a jegyzői hatáskörbe tartozó ügyekkel kapcsolatban 2017. évben folyamatosan végzett.

A 2017. évi beszámolót a határozat-tervezet melléklete tartalmazza.

Kérem a Tisztelt Képviselő-testületet, hogy a beszámolót megtárgyalni és elfogadni szíveskedjen.

**Kiskőrös, 2018. november 13.**

**dr. Turán Csaba sk.**

**jegyző**

**HATÁROZAT-TERVEZET**

A Képviselő-testület a Polgármesteri Hivatal 2017. évi tevékenységéről szóló beszámolót a határozat-tervezet mellékletében foglaltak szerint elfogadja.

**Felelős:** jegyző

**Határidő:** azonnal